open-index/open-wikipedia-markdown huggingface dataset:
Umjetni horizont

mini|200px|desno|Umjetni horizont
**Umjetni horizont** je instrument koji pokazuje položaj aviona u odnosu na prirodni horizont, tj. da li je nagnut oko svoje uzdužne ili poprečne osi. Osnovni element mu je žiroskop s tri stepena slobode kretanja.

U avione su se prvobitno ugrađivale uzdužne i poprečne libele. Razvojem aviona razvijali su se i instrumenti pred koje su postavljani novi standardi za preciznost i otpornost na vibracije, ubrzanja, promjene temperatura i tlaka. Žiroskopski pokazivači napravili su preokret u njihovom razvoju. Žiroskopsko njihalo, za razliku od običnog njihala, ima vrlo veliki moment inercije (koji se postiže pogodnim rasporedom masa), kao i veliku brzinu rotacije oko glavne osi, što mu osigurava dovoljno dug period osciliranja zbog čega je ono praktično neosjetljivo na sile ubrzanja. To je i glavna osobina primijenjena na umjetnim horizontima.

Žiroskopi se odlikuju velikom stabilnošću, koja međutim, često nije dovoljna da spriječi naginjanje njihove glavne osi. Stoga se umjetni horizonti opremaju specijalnim ispravljačima, čiji je zadatak da stvaraju takve ispravljačke momente koji se suprotstavljaju svakoj tendenciji naginjanja glavne osi. Na avionima koje su predviđene za izvođenje evolucija umjetni horizonti imaju dodatni uređaj za blokiranje žiroskopskog sistema. To je neizbježno jer pri uzdužnom nagibu većem od 60° i poprečnom većem od 90°, dijelovi žiroskopskog sistema udaraju u posebne ograničivače, zbog čega dolazi do nasilnog izbacivanja sistema iz normalnog položaja. Ispravljačima je poslije ovoga potrebno 5 do 10 minuta da ponovno vrate sistem u normalni rad. Blokiranjem žiroskopskog sistema prije izvođenja evolucija ova se pojava može spriječiti.

## Reference 
## Vanjski linkovi 
Kategorija:Avionski instrumenti
Kategorija:Mjerni instrumenti
Giovanni Caboto

mini|John Cabot gleda preko bristolske luke
**Giovanni Caboto** (oko 1450. – oko 1499.), poznat i kao **John Cabot**, je bio italijanski moreplovac i istraživač koji se obično smatra prvim evropljaninom koji je otkrio kopno Sjeverne Amerike, 1497.

Cabot je rođen 1451. (tačan datum i mjesto nisu sigurni). U mladosti se preselio u Veneciju i postao njen građanin.

Poput ostalih italijanskih istraživača tog toba, kao što su Kristofor Kolumbo (Cristoforo Colombo), Cabot je učinio drugu zemlju bazom svojih operacija. Za Cabota to je bila Engleska.

Cabot je zapamćen u Bristolu po utvrdi *Cabot Tower*, izrađenoj 1897. (na 400-tu godišnjicu otkrića), po replici broda *Matthew* i kipu istraživača u luci.

## Reference 
## Vanjski linkovi 
* *John Cabot: A Man of the Renaissance* , National Film Board of Canada
* John Cabot, Historica Canada
* The Cabot Project, research project at University of Bristol, led by Dr Evan Jones.
* O. Hartig, "John and Sebastian Cabot", *The Catholic Encyclopedia* (New Advent, 1908). *Very* dated.
* George Prowse Writings and Correspondence on John Cabot at Dartmouth College Library

### Primarni izvori 
* Introduction and Source: "Salazar's account of Bristol's discovery of the Island of Brasil (pre-1476)", ''The Smugglers' City*, History Dept., University of Bristol
* Sources: "First Letters Patent granted by Henry VII to John Cabot, 5 March 1496", *The Smugglers' City*, History Dept., University of Bristol
* "Lorenzo Pasqualigo to his brothers at Venice, 23 August 1497", *The Smugglers' City*, History Dept., University of Bristol
* "Raimondo de Raimondi de Soncino, Milanese Ambassador in England, to Ludovico Maria Sforza, Duke of Milan, 18 December 1497, *The Smugglers' City'', History Dept., University of Bristol
* 'Letter, author unknown: "News sent from London to the Duke of Milan, 24 August 1497", ''The Smugglers' City'', Dept. of History, University of Bristol, briefly notes Cabot's voyage
* The grant of a pension of £20 per year to John Cabot, 13 December 1497, University of Bristol, Explore Bristol Research, 2011.
* Warrant for the payment of John Cabot's pension, 22 February 1498, University of Bristol, Explore Bristol Research, 2011.

Cabot, John
Cabot, John
Osmoza

**Osmoza** (prema grč. : guranje, tiskanje) je proces gibanja molekula otapala kroz *polupropusnu membranu* (membrana) koja odvaja dvije otopine različitih koncentracija. Polupropusna membrana propušta molekule otapala dok ne propušta čestice otopljenih tvari (iona i manjih molekula). Molekule otapala se zbog razlike u koncentracijama otopina gibaju s mjesta manje koncentracije prema mjestu veće koncentracije. Proces ima težnju odvijanja sve do izjednačenja koncentracija s obje strane membrane; manje koncentrirana otopina postaje koncentriranija, više koncentriranoj otopini se smanjuje koncentracija. Pojava se može najjednostavnije objasniti kinetičkom teorijom i činjenicom da na strani otopine s manjom koncentracijom otopljenih tvari ima više molekula otapala (vode) koje zato prelaze na stranu s manje molekula otapala.

Voda pri prelasku kroz membranu, zbog svojstva polarnosti, ne ovisi o potencijalu membrane, već o razlici u koncentracijama otopljenih tvari. Molekule vode teže gibanju iz otopine s nižom (hipotonična otopina) u otopinu s višom koncentracijom otopljene tvari (hipertonična otopina). **Osmolaritet** je relativna koncentracija otopljene tvari u sredini u kojoj se nađe ćelija.

## Ćelijska osmoza 
Osmoza u ćeliji nastupa zbog razlike u osmolaritetu citoplazme s unutrašnje, i otopine s vanjske strane membrane, što dovodi do smežuravanja i bubrenja ćelije. Češća pojava bubrenja i lize ćelije nastupa zbog veće koncentracije otopljenih iona i malih organskih molekula u ćeliji, zbog čega je ona hipertonična u odnosu na svoju okolinu, pa voda ulazi u ćeliju.

Ćelije se problemu visokog osmolariteta prilagođavaju, ovisno o carstvu kojem pojedini organizam pripada:

: Ćelije biljaka, alga, gljiva, i većine bakterija su obavijene ćelijskim zidom koja je dovoljno čvrsta da spriječi rasprsnuće ćelije u hiptonočnoj otopini. U njima se, uslijed ulaska vode, stvara *turgorski tlak* koji količinu vode koja uđe tjera vani, pa su biljna tkiva izuzetno jaka. U hipetoničnoj otopini izlazak vode uzrokuje odvajanje membrane od ćelijske stijenke, te dovodi do procesa *plazmolize* i uvenuća biljke.

: Životinjske ćelije problem osmolariteta rješavaju aktivnim izbacivanjem anorganskih iona i smanjivanjem razlike u koncentracijama otopljenih tvari (prvenstveno natrija) između ćelije i njene okoline ([[natrij-kalijeva pumpa|]]). Pri tome troše značajne količine energije.

## Također pogledajte 
* Difuzija
* Homeostaza
* Potencijal vode

Kategorija:Citologija
Aleksandar Bečanović

**Aleksandar Bečanović** (Bar, 1971.), crnogorski pjesnik, prozaik, prevodilac, književni i filmski kritičar. 

Radio je kao urednik kulture u crnogorskom sedmičniku Monitor, sada je u uredništvu časopisa za kulturu Plima i Ars. Dobitnik je književne nagrade Risto Ratković za najbolju knjigu poezije u Crnoj Gori 2002. Prevodi s engleskog, većinom filmsku teoriju.

## Djela 
Do sada je objavio:
**Ulisova daljina*, pjesme, 1994.
**Jeste*, pjesme, 1996.
**Ostava*, pjesme, 1998.
**Mjesta u pismu*, pjesme, 2001.
**Očekujem što će iz svega proizaći*, priče, 2005.
**Žanr u savremenom filmu*, kritike, 2005.

## Reference 
Kategorija:Crnogorski pisci
Otkriće neba (roman)

**Otkriće neba** je roman poznatoga holandskog pisca Harryja Mulischa iz 1992. godine. Opisuje duboko prijateljstvo dvojice muškaraca i tajnoviti povratak na nebo kamenih ploča koje sadrže Deset Božijih zapovijedi. Roman je napisan s izrazitim humorom (posebice prvi dio) i pokazuje autorovo gotovo enciklopedijsko poznavanje  stvari.

Prema romanu, 2001. godine snimljen je i istoimeni film kojeg je režirao holandski režiser Jeroen Krabbé. 

Na početku romana upoznajemo se s Anđelom kojemu je zapovjeđeno vratiti na nebo kamene ploče koje sadrže Deset Božijih zapovijedi koje je Bog dao Mojsiju. Anđeo u romanu predstavlja sponu između neba i Zemlje. Međutim, on kao božansko biće ne može sam posjetiti Zemlju, stoga u nekoliko navrata utiče na događaje na Zemlji postavši zapravo personifikacija deus ex machina. 

Izravno utiče na živote triju likova (dvojice muškaraca i jedne žene), kako bi se začelo dijete koje bi imalo urođenu želju da pronađe i vrati kamene ploče na nebo. 

Roman se sastoji od četiri dijela pjesnički naslovljena dubletama "Početak početka", "Kraj početka“, "Početak kraja" i "Kraj kraja". Tokom odvijanja radnje, Anđeo raspravlja o svom naumu sa svojim nadređenim arhanđelom Gabrielom.

Kategorija: Svjetska književnost
Gaudeamus igitur

**De Brevitate Vitae** (bos.*O kratkoći života*) poznatija kao Gaudeamus igitur (bos. *Živimo u veselju*), je poznata studentska himna u mnogim evropskim zemljama.
Na mnogim univerzitetima ovu himnu pjevaju na ceremoniji prilikom dodjeljivanja diploma. 
Uprkos njenoj upotrebi kao zvanične studentske himne, to je šaljiva i bezbrižna pjesma koja pospješuje zabavu za vrijeme studentskog života.
Za ovu pjesmu se smatra da potječe od latinskog rukopisa iz 1287. godine. Pisana je u tradiciji *Carpe Diem* (bos. "Iskoristi dan") sa svojim pozivima na uživanje u životu.
Bila je poznata kao pivska pjesma na mnogim antičkim univerzitetima i bila je službena pjesma mnogih škola, fakulteta, univerziteta, institucija, studentskih društava i službena je himna "*Međunarodne studentske sportske federacije*".

Njemački kompozitor Johannes Brahms povodom dobijanja počasnog doktorata na univerzitetu Breslau (današnji "Univerzitet u Wroclavu", Poljska), u znak zahvalnosti komponovao je "*Akademsku festivalsku uvertiru*". Za ovo muzičko djelo koristio je srednjovijekovne studentske pjesme. Kao vrhunac  iskoristio je himnu "Gaudeamus igitur" u završnom dijelu svoje "*Akademske festivalske uvertire*" 

## Na latinskom 

Gaudeamus igitur,
iuvenes dum sumus;
Post iucundam iuventutem,
post molestam senectutem
nos habebit humus.

Ubi sunt, qui ante nos
in mundo fuere?
Transiere ad superos,
adiere ad inferos
ubi iam fuere.

Vita nostra brevis est,
brevi finietur.
Venit mors velociter,
rapit nos atrociter,
nemini parcetur.

Vivat academia,
vivant professores,
vivat membrum quodlibet,
vivant membra quaelibet,
semper sint in flore!

Vivant omnes virgines
faciles, famosae!
Vivant et mulieres,
tenerae, amabiles,
bonae, laboriosae!

Vivat et res publica,
Et qui illam regit,
vivat nostra civitas,
maecenatum caritas,
quae nos hic protegit!

Pereat tristitia,
pereant osores,
pereat diabolus,
quivis antiburschius
atque irrisores!

## Na bosanskom 

Živimo u veselju ,
dok smo tako mladi;
jer kad divna mladost prođe,
pa nam kruta starost dođe
shrvaće nas jadi.
 
Oni, što su živjeli
od nas mnogo prije
leže već u zemlji davno ...
Neke b'jedno, neke slavno
grobni hum sad krije.
 
Naš taj v'jek je kratak baš,
vrlo brzo svrši,
uz to pun je tuge, muke;
smrt svud pruža gadne ruke,
da nam život skrši.

Stog' nek žive škole sve,
profesori s njima ...
Bog poživi i nas đake,
prisutne sve veseljake,
koliko nas ima!

Živjele sve ženice,
nježne, zgodne, mile,
neka žive djeve mlade,
jer nam one život slade,
kao bajne vile.
 
Živjela nam država
i naš vladar blagi,
uz to neka još zaori:
Živjeli nam dobrotvori
ljubljeni i dragi!
 
Tugu mi ne volimo;
nek je nosi vrag ...
U veselju i bez jada
nek nam kliče duša mlada
to je naše pravo!
Zdravo! Zdravo! Zdravo!

## Vanjski linkovi 
* Gaudeamus u izvedbi Stuttgartskog univerziteta
* Gaudeamus igitur u izvođenju hora Kazanskog univerziteta

## Reference 

Kategorija:Himne
Dragana Tripković

**Dragana Tripković** (1984, Cetinje), crnogorska pjesnikinja.

Poeziju je objavljivala u *Crnogorskom književnom listu* i časopisu za književnost, kulturu i društvena pitanja *Ars*, časopisima za kulturu *Plima Plus* i *Sarajevskim sveskama*. Poezija Dragane Tripković dio je brojnih antologija savremenog crnogorskog pjesništva. 

Radi kao novinar redakcije za kulturu dnevnika *Vijesti* u Podgorici.

## Djela 
Objavila zbirke poezije "Prevarena duša" 2000. (izdanje: KZP – Podgorica), “Ljubav je kad odeš” 2005. godine (izdanje: Plima - Ulcinj), koja je imala i drugo izdanje 2006, te “Pjesme” u izdanju kuće “Antibarbarus” iz Zagreba. Poeziju objavljivala u "Crnogorskom književnom listu", Časopisu za književnost, kulturu i društvena pitanja "Ars", časopisima za kulturu “Plima Plus”, “Sarajevske sveske” i drugi. Poezija Dragane Tripković je dio brojnih antologija savremenog crnogorskog pjesništva. Pjesme su joj prevođene na engleski, ruski, poljski i albanski jezik. 
## Vanjski linkovi 
* https://web.archive.org/web/20160305003617/http://www.agoncasopis.com/Broj_16/poezija/1_dragana_tripkovic.html
Tripković, Dragana
NBA 2003/2004.

**NBA sezona 2003-04** je bila 58. sezona NBA lige.

## Konačni poredak 
#### Istočna konferencija
| width="50%" valign="top" |

|}
#### Zapadna konferencija
| width="50%" valign="top" |

|}

*D - dobivene utakmice
*I - izgubljene utakmice
*% - omjer u procentima
*Z – zaostatak
***Š** - šampioni
*(1)-(8) - poredak za doigravanje

## Statistički lideri u  sezoni 2003-04 
*ŠI – šut iz igre
*SB – slobodna bacanja
*3PŠ – šut za 3 poena

## NBA nagrade
***Najkorisniji igrač** Kevin Garnett, Minnesota Timberwolves
***Ruki godine** LeBron James, Cleveland Cavaliers
***Odbrambeni igrač godine** Ron Artest, Indiana Pacers
***Šesti igrač godine** Antawn Jamison, Dallas Mavericks
***Igrač sa najboljim napretkom** Zach Randolph, Portland Trail Blazers
***Trener godine** Hubie Brown, Memphis Grizzlies
***Prvi All- NBA tim:**
**K – Kevin Garnett, Minnesota Timberwolves
**K - Tim Duncan, San Antonio Spurs
**C - Shaquille O'Neal, Los Angeles Lakers
**B - Kobe Bryant, Los Angeles Lakers
**B - Jason Kidd, New Jersey Nets
***Drugi All-NBA tim:**
**K - Jermaine O'Neal, Indiana Pacers
**K - Predrag Stojaković, Sacramento Kings
**C - Ben Wallace, Detroit Pistons
**B - Sam Cassell, Minnesota Timberwolves
**B - Tracy McGrady, Orlando Magic
***Treći All-NBA tim:**
**K – Ron Artest, Indiana Pacers
**K - Dirk Nowitzki, Dallas Mavericks
**C - Yao Ming, Houston Rockets
**B - Baron Davis, New Orleans Hornets
**B - Michael Redd, Milwaukee Bucks
*** Prvi All- NBA odbrambeni tim:**
**K - Ron Artest, Indiana Pacers
**K - Kevin Garnett, Minnesota Timberwolves
**C - Ben Wallace, Detroit Pistons
**B - Bruce Bowen, San Antonio Spurs
**B - Kobe Bryant, Los Angeles Lakers
***Drugi All-NBA odbrambeni tim:**
**K - Andrei Kirilenko, Utah Jazz
**K - Tim Duncan, San Antonio Spurs
**C -Theo Ratliff, Portland Trail Blazers
**B - Doug Christie, Sacramento Kings
**B- Jason Kidd, New Jersey Nets
***Prvi All-NBA ruki tim:**
**LeBron James, Cleveland Cavaliers
**Carmelo Anthony, Denver Nuggets
**Dwyane Wade, Miami Heat
**Chris Bosh, Toronto Raptors
**Kirk Hinrich, Chicago Bulls

## Reference 
Kategorija:NBA sezone
NBA 2005/2006.

**NBA sezona 2005-06** je bila 60. sezona NBA lige. Regularni dio sezone je počeo 1. novembra 2005. godine, a završen je 19. aprila 2006. godine. Učestvovalo je 30 ekipa, a 8 najboljih iz svake konferencije je nastavilo takmičenje u doigravanju.

## Konačni poredak 
#### Istočna konferencija
| width="34%" valign="top" |

| width="33%" valign="top" |

|}

#### Zapadna konferencija
| width="34%" valign="top" |

| width="33%" valign="top" |

|}
*D - dobivene utakmice
*I - izgubljene utakmice
*% - omjer u procentima
*Z – zaostatak
***Š** - šampioni
*(1)-(8) - poredak za doigravanje

## Statistički lideri u  sezoni 2005-06 
*ŠI – šut iz igre
*SB – slobodna bacanja
*3PŠ – šut za 3 poena

## NBA nagrade
***Najkorisniji igrač** Steve Nash, Phoenix Suns
***Ruki godine** Chris Paul, New Orleans Hornets 
***Odbrambeni igrač godine** Ben Wallace, Detroit Pistons
***Šesti igrač godine** Mike Miller, Memphis Grizzlies
***Igrač sa najboljim napretkom** Boris Diaw, Phoenix Suns
***Trener godine** Avery Johnson, Dallas Mavericks
***All- NBA prvi tim:**
**K LeBron James - Cleveland Cavaliers
**K Dirk Nowitzki - Dallas Mavericks
**C Shaquille O'Neal - Miami Heat
**B Kobe Bryant - Los Angeles Lakers
**B Steve Nash - Phoenix Suns
***All-NBA drugi tim:**
**K Elton Brand - Los Angeles Clippers
**K Tim Duncan - San Antonio Spurs 
**C Ben Wallace - Detroit Pistons
**B Dwyane Wade - Miami Heat
**B Chauncey Billups - Detroit Pistons
***All-NBA treći tim:**
**K Shawn Marion - Phoenix Suns
**K Carmelo Anthony - Denver Nuggets
**C Yao Ming - Houston Rockets
**B Allen Iverson - Philadelphia 76ers
**B Gilbert Arenas - Washington Wizards
*** All- NBA odbrambeni prvi tim:**
**Bruce Bowen - San Antonio Spurs
**Ben Wallace - Detroit Pistons
**Andrei Kirilenko - Utah Jazz
**Ron Artest - Sacramento Kings
**Kobe Bryant - Los Angeles Lakers
**Jason Kidd - New Jersey Nets
***All-NBA odbrambeni drugi tim:**
**Tim Duncan - San Antonio Spurs
**Chauncey Billups - Detroit Pistons
**Kevin Garnett - Minnesota Timberwolves
**Marcus Camby - Denver Nuggets
**Tayshaun Prince - Detroit Pistons
***All-NBA ruki prvi tim:**
**Chris Paul - New Orleans Hornets
**Charlie Villanueva - Toronto Raptors
**Andrew Bogut - Milwaukee Bucks
**Deron Williams - Utah Jazz
**Channing Frye - New York Knicks
***All-NBA ruki drugi tim:**
**Danny Granger - Indiana Pacers
**Raymond Felton - Charlotte Bobcats
**Luther Head - Houston Rockets
**Marvin Williams - Atlanta Hawks
**Ryan Gomes - Boston Celtics

## Reference 
Kategorija:NBA sezone
The Soundhouse Tapes

***The Soundhouse Tapes*** je prvi extended play (odnosno EP) album Iron Maidena i sadrži prve snimke grupe. Objavljen je 9. novembra 1979. i sadrži tri pjesme s demo-snimke u prostorijama Spaceward Studios snimljene na novogodišnju večer 1978. Tri pjesme "Prowler", "Invasion" i "Iron Maiden" se pojavaljuju u znatno grubljem obliku u odnosu na prvi album Iron Maidena i naknadno snimljene singlove, pošto su svi snimljenu u jednoj sesiji.

Iako su veći maloprodajni lanci pokušali naručiti veliki broj primjeraka ove ploče, grupa je samo distribuirala 5.000 kopija, dostupnih samo preko narudžbe poštom, koje su se eventualno rasprodale za samo nekoliko sedmica. Zbog ovog, EP je sada vrijedan kolektorski proizvod i prodavan je do 800 £ na internetu.

## Postava 
### Iron Maiden
*Paul Di'anno - vokal
*Steve Harris - bas
*Dave Murray - gitara
*Doug Sampson - bubnjevi

### Produkcija
* Mike Kemp - aranžer
* Gary Lucas - miks

## Pjesme 
# "Iron Maiden" (04:03)
# "Invasion" (03:09)
# "Prowler" (04:19)

## Reference
Kategorija:Albumi Iron Maidena
Kategorija:Albumi iz 1979.
Iron Maiden (album)

***Iron Maiden*** prvi je studijski album britanske heavy metal grupe Iron Maiden. Objavila ga je diskografska kuća EMI 14. aprila 1980. godine u Ujedinjenom Kraljevstvu, nekoliko mjeseci kasnije u Sjevernoj Americi objavili su ga Harvest/Capitol Records, zatim diskografska kuća Sanctuary Records/Columbia Records u Sjedinjenim Američkim Državama. Sjevernoameričko izdanje sadrži pjesmu "Sanctuary", koja je prije izdana kao singl u Ujedinjenom Kraljevstvu. Godine 1998. remasterovan je kao i svi albumi prije 1995. godine, a pjesma "Sanctuary" dodana je u izdanja za sve teritorije.

Iako je Iron Maiden kasnije kritikovao kvalitet produkcije albuma, album je komercijalno i kritički dobro prihvaćen i završio je na četvrtom mjestu hit liste *UK Albums Chart*.

## Pjesme 
# "Prowler" (03:56)
# "Remember Tomorrow" (05:28)
# "Running Free" (03:18)
# "Phantom of the Opera" (07:08)	
# "Transylvania" (04:19)	
# "Strange World" (05:32)	
# "Charlotte the Harlot" (04:13)	
# "Iron Maiden" (03:36)

## Postava 
### Iron Maiden 
* Paul Di'anno - vokal
* Steve Harris - bas, prateći vokali
* Dave Murray - gitara, prateći vokali
* Dennis Stratton - gitara
* Clive Burr - bubnjevi

### Tehničko osoblje 
* Will Malone – producent
* Martin Levan – aranžer
* Derek Riggs – ilustracija
* Terry Walker – fotografija
* Yuka Fujii – fotografija
* Rod Smallwood – menadžment
* Simon Heyworth – remasterovanje (za izdanje iz 1998.)
* Robert Ellis – fotografija (za izdanje iz 1998.)
* George Chin – fotografija (za izdanje iz 1998.)
* P.G. Brunelli – fotografija (za izdanje iz 1998.)
* Ross Halfin – fotografija (za izdanje iz 1998.)
* Denis O'Regan – fotografija (za izdanje iz 1998.)

## Reference 
Kategorija:Albumi Iron Maidena
Kategorija:Albumi iz 1980.
NBA 2004/2005.

**NBA sezona 2004-05** je bila 59. sezona NBA lige. Regularni dio sezone je počeo 2. novembra 2004. godine, a završen je 20. aprila 2005. godine. Učestvovalo je 30 ekipa, a 8 najboljih iz svake konferencije je nastavilo takmičenje u doigravanju.

## Događaji sezone 
* NBA liga se proširuje na 30 klubova, a Charlotte Bobcatsi postaju najnoviji klub.
*Nova organizacija lige usljed dolaska nove ekipe. Liga je sada organizovana u 6 grupa sa po pet klubova, umjesto dosadašnjih 4 grupa sa različitim brojem klubova.

## Konačni poredak 
#### Istočna konferencija
| width="34%" valign="top" |

| width="33%" valign="top" |

|}

#### Zapadna konferencija
| width="34%" valign="top" |

| width="33%" valign="top" |

|}

*D - dobivene utakmice
*I - izgubljene utakmice
*% - omjer u procentima
*Z – zaostatak
***Š** - šampioni
*(1)-(8) - poredak za doigravanje

## Statistički lideri u  sezoni 2004-05 
*ŠI – šut iz igre
*SB – slobodna bacanja
3PŠ – šut za 3 poena

## NBA nagrade
***Najkorisniji igrač** Steve Nash, Phoenix Suns
***Ruki godine** Emeka Okafor, Charlotte Bobcats
***Odbrambeni igrač godine** Ben Wallace, Detroit Pistons
***Šesti igrač godine** Ben Gordon, Chicago Bulls
***Igrač sa najboljim napretkom** Bobby Simmons, Los Angeles Clippers
***Trener godine** Mike D'Antoni, Phoenix Suns
***Prvi All- NBA tim:**
**K - Tim Duncan, San Antonio Spurs
**K - Dirk Nowitzki, Dallas Mavericks
**C - Shaquille O'Neal, Miami Heat
**B - Allen Iverson, Philadelphia 76ers
**B - Steve Nash, Phoenix Suns
***Drugi All-NBA tim:**
**K - LeBron James, Cleveland Cavaliers
**K - Kevin Garnett, Minnesota Timberwolves
**C - Amare Stoudemire, Phoenix Suns
**B - Dwyane Wade, Miami Heat
**B - Ray Allen, Seattle SuperSonics
***Treći All-NBA tim:**
**K - Tracy McGrady, Houston Rockets
**K - Shawn Marion, Phoenix Suns
**C – Ben Wallace, Detroit Pistons
**B - Kobe Bryant, Los Angeles Lakers
**B - Gilbert Arenas, Washington Wizards
*** Prvi All- NBA odbrambeni tim:**
**  Ben Wallace, Detroit Pistons
**  Kevin Garnett, Minnesota Timberwolves
**  Bruce Bowen, San Antonio Spurs
**  Tim Duncan, San Antonio Spurs
**  Larry Hughes, Washington Wizards
***Drugi All-NBA odbrambeni tim:**
**  Tayshaun Prince, Detroit Pistons
**  Marcus Camby, Denver Nuggets
**  Chauncey Billups, Detroit Pistons
**  Andrei Kirilenko, Utah Jazz
**  Jason Kidd, New Jersey Nets
**  Dwyane Wade, Miami Heat
***Prvi All-NBA ruki tim:**
**Emeka Okafor, Charlotte Bobcats
**Dwight Howard, Orlando Magic
**Ben Gordon, Chicago Bulls
**Andre Iguodala, Philadelphia 76ers
**Luol Deng, Chicago Bulls
***Drugi All-NBA ruki tim:**
**Nenad Krstić, New Jersey Nets
**Josh Smith, Atlanta Hawks
**Josh Childress, Atlanta Hawks
**Jameer Nelson, Orlando Magic
**Al Jefferson, Boston Celtics

## Reference 
Kategorija:NBA sezone
Kazneno djelo

**Kazneno djelo** je takvo ponašanje čovjeka kojim se povređuju vrijednosti koje predstavljaju temelje društva, bez kojih društvo ne bi moglo opstati ili bi bila ugrožena njegova sigurnost (tzv. naročito vrijedna pravna dobra).

## Materijalni pojam kaznenog djela 
Za materijalni pojam kaznenog djela potrebna je i određena kvaliteta ljudske radnje. Neke vrijednosti štite se prijetnjom kazne od svih vrsta napada, ali kod mnogih to nije potrebno ako se njihova zaštita postiže u dovoljnoj mjeri u drugim granama prava. Kazna kao odgovor za kazneno djelo najteža je sankcija koju pravo poznaje i zato se smije primjenjivati samo ako se zaštita pravnog dobra ne može postići na drugi, blaži način.

Kaznena djela propisana su kaznenim zakonom.

## Formalni pojam kaznenog djela 
Formalni pojam kaznenog djela obuhvata pravne pretpostavke kažnjivosti koje su svojstvene svim kaznenim djelima. Da bi neko kazneno djelo bilo kažnjivo nije dovoljno da se njime ostvare sva obilježja nekog kaznenog djela sadržana u opisu tog kaznenog djela u posebnom dijelu kaznenog zakonodavstva, nego se moraju ispuniti i određene pretpostavke predviđene u općem dijelu kaznenog zakonodavstva (npr. kazneno djelo ubistva ne postoji ako je osoba usmrćena u slučaju nužne odbrane).

**Obilježja kaznenog djela** kojima se određuje kazneno djelo u formalnom smislu:
# Radnja (ljudsko ponašanje)
# Biće kaznenog djela (predviđenost djela u zakonu)
# Protupravnost
# Krivnja
# Posebne pretpostavke kažnjivosti

Kategorija:Krivično pravo
Ubistvo

ubija Abela]]
 (2006)]]
**Ubistvo** je u najširem smislu svako ljudsko djelo koje za neposrednu posljedicu ima smrt drugog čovjeka. Također se koristi i izraz homicid (latinski: *homo* [čovjek] + *cidere* [sjeći]).

U užem smislu ubistvo je oduzimanje ljudskog života protivno pravu, pa se često kao definicija navodi *protivpravno lišavanje*, odnosno *protivpravno oduzimanje života*. Gotovo sve države u svojim pravnim sistemima, odnosno krivičnom pravu, ubistvo smatraju jednim od najtežih zločina te ga u skladu s time reguliraju.

## Vrste ubistava 
Zavisno od pravnog sistema društva, okolnosti oduzimanja života, pri čemu su najvažniji nehat i umišljaj, razlikuju se sljedeće vrste ubistava:
* tzv. obično ubistvo, tj. ubistvo s umišljajem;
* teško ili kvalificirano ubistvo, ponekad ubistvo iz predumišljaja;
* ubistvo na mah
* ubistvo iz nehata.

Neka zakonodavstva kao poseban oblik ubistva opisuju čedomorstvo.

U anglosaksonskoj pravnoj tradiciji ubistvo na mah i ubistvo iz nehata obuhvaćeni su riječju*manslaughter*.

## Vrste ubistava s obzirom na ubijenu osobu 
Za ubistvo u odnosu na to u kakvoj su vezi žrtve s ubicom, koriste se posebni izrazi:
* infanticid ili ubistvo djece;
* patricid ili ubistvo vlastitog oca;
* matricid ili ubistvo vlastite majke;
* fratricid ili ubistvo vlastitog brata ili sestre;
* genocid ili ubistvo velike količine ljudi, obično na osnovu njihove etničke pripadnosti, religije, rase ili nacionalnosti, u isto vrijeme.

## Ubistva u pokušaju 
Krivično djelo čiji je počinilac umišljajno pokušao, ali nije uspio prouzročiti smrt neke osobe, u mnogim se zakonodavstvima tretira kao *ubistvo u pokušaju* ili *pokušaj ubistva*.

Krivično djelo prilikom kojeg je počinilac namjeravao prouzročiti teške tjelesne povrede, ali je pritom ubio drugu osobu, obično se ne tretira kao ubistvo ili pokušaj ubistva nego kao kvalificirani oblik teške tjelesne povrede.

## Ubistva koja ne predstavljaju zločin 
Pravo u mnogim državama dozvoljava da se, pod određenim okolnostima, drugoj osobi oduzme život. To su:

* ubistvo iz nužne odbrane;
* ubistvo u krajnjoj nuždi;
* pogubljenje, odnosno izvršenje smrtne kazne;
* eutanazija

## Također pogledajte 
* Genocid
* Masovno ubistvo
* Samoubistvo
* Pucnjava u Aurori 2012.
* Ubijanje iz časti

Kategorija:Krivično pravo
Kategorija:Uzroci smrti
Kategorija:Zločini
Davud

**Davud** ()‎ jest, po islamu, Božiji Poslanik koji je primio Božiju objavu Zebur (Psalme). Živio je od 1043. do 937. p. n. e.

## Priča o Davudu 
Davud se u Kur'anu spominje 16 puta. Islamska tradicija govori da je u jednom od mnogobrojnih sukoba koje su Jevreji imali s okolnim narodima (Amalićani, Filistejci, Moabljani i drugi) Davud ubio Džaluta (Golijat). Džalut je opisan kao ogromni čovjek s velikim ratnim iskustvom, koji je prije svake bitke izazivao prvaka iz suparničke vojske. Nakon što je u jednoj bici izazivao prvake iz jevrejske vojske, niko se nije javio osim Davuda. Budući da je Davud bio nizak i veoma mlad, njegov istup pred Džaluta bio je ismijan.

Nakon te bitke Davud zadobija simpatije od Jevreja, koji ga postavljaju za kralja.

Vjerovjesništvo je dobio nakon bitke i nakon što je postao vladar. Kur'an na nekoliko mjesta spominje događaje i iskušenja na koja je stavljan Davud. Zatim govori o posebnim sposobnostima koja su mu darovana od Allaha:

U tom periodu on dobija Božiju objavu koja se u Kur'anu naziva Zebur (Psalmi) ().

## Davud u islamskoj tradiciji 
Vehb ibn Munebih, islamski historičar, navodi da je Davud *bio nizak, imao plave oči, rijetku kosu i čisto srce*, a u jednom hadisu od Muhammeda kaže se da *je najbolja opskrba ona koju čovjek svojim rukama zaradi; Davud je zarađivao svojim rukama pletući pancire*.

U mnogim klasičnim islamskim djelima mnogi islamski učenjaci navode tzv. *israilijate*, tj. predaje od *sljedbenika knjige* (Jevreji, kršćani), u opisima života poslanika Davuda i oštro se suprotstavljaju navodima iz Starog zavjeta, u kojem ga se optužuje za preljubu i nepravedno ubistvo.

## Smrt 
Ibn-Kesir u svom djelu *Kazivanja o vjerovjesnicima* navodi da je Melek smrti došao Davudu iznenada, kad je silazio niza stepenice iz hrama u Jerusalemu i da mu je Davud rekao: "Pusti me da siđem niza stepenice ili da se popnem uz njih (pa mi onda dušu uzmi)", na šta mu je melek rekao: "Isteklo je vrijeme, Allahov poslaniče, nema više ni godina ni mjeseci ni nafake". Zatim je Davud učinio sedždu na jednoj od stepenica i tako umro.

Nakon Davuda vlast je preuzeo njegov sin Sulejman, također poslanik.

## Također pogledajte 
*Poslanici islama
* Sulejman

## Reference 
Kategorija:Vjerovjesnici i poslanici
Abdurrahman ibn Avf

**Abdurrahman ibn Avf** (, oko  581–654) bio je jedan od najbogatijih ashaba poslanika Muhammeda, poznat je po tome što je bio jedan od desetorice kojima je obećan Džennet prema vjerovanju sunitskih muslimana.

## Pozadina 
Njegovi roditelji su bili iz klana Zuhra iz plemena Kurejš u Mekki. Njegov otac je bio Awf ibn Abd Avf, a majka al-Šifa bint Awf. Otprilike 614. paganske Kurejšije u Mekki "pokazivali su svoje neprijateljstvo prema svima onima koji su slijedili poslanika; svaki klan koji je imao muslimane" je napadnut."

## Zanimljivost 
Abdurrahman je klanjao sabah kao imam prilikom pohoda na Tebuk, kada je Muhammed zakasnio u džemat. Kada je Poslanik stigao, klanjao je za Abdurrahmanom.

## Također pogledajte 
* Ashabi
* Deseterica ashaba kojima je obećan Džennet

## Reference 
## Bibliography 
* 
* 
* 
* 

## Vanjski linkovi 
* https://web.archive.org/web/20051210213658/http://web.umr.edu/~msaumr/reference/companions/English/awf.html

Kategorija:Ashabi
Kategorija:Biografije, Meka
Kategorija:Desetorica ashaba kojima je obećan Džennet
Kategorija:Rođeni 581.
Kategorija:Umrli 654.
Hasan ibn Ali

**Hasan ibn Ali ibn Ebu-Talib ibn Abdul-Muttalib ibn Hašim ibn Abdu-Menaf** (625.-670./3.-50.), najstariji Poslanikov unuk. Naslijedio je svog oca Aliju i postao peti halifa. Većina šiita ga smatra drugim imamom. Emevijski namjesnik Muavija je napao Hasana, ali je on prije odlučujuće borbe ponudio predaju hilafeta za određene naknade i penziju sa sebe i svog brata Husejna. (Njegova ponuda se poklopila sa Muavijinom ponudom kojom mu je nudio trenutno odricanje od hilafeta za vrijeme Muavijinog života, a ostali uvijeti bili su *carte blanche*. Nakon što je primio Hasanovu ponudu, Muavija je svoju povukao).

Taberi prenosi da su neki od Hasanobih uvjeta bili zadržavanje pet miliona dirhema koji su bili u trezoru u Kufi, dobijanje godišnjih prihoda iz perzijskog distrikta Darabdžid, i da se zaustavi praksa ponižavanja hazretu Alije, koju je praktikovao Muavija. Drugi kažu da je Hasan tražio da mu se hilafet vrati nakon Muavijine smrti.

Hasanova vladavina trajala je samo šest mjeseci. Umro je u Medini, osam godina nakon abdikacije. Ši'ijski izvori tvrde da ga je otrovala njegova supruga po nagovoru Muavijinog sina Jezida. Međutim ovakve tvrdnje su podložne sumnji jer su prema ši'ijskim izvorima sve imame pobili sunnijski vladari.

Hasan je bio poznat po svojim mnogobrojnim ženidbama, a bilo ih je više od 130. Brzina kojom se je rastavljao od svojih supruga dala mu je nadimak *El-Mutlik* ili "razvodnik". Alija je upozoravo ljude da ne udaju svoje kćeri za Hasana, ali to nikoga nije odvratilo. Svi su željeli vezu sa Poslanikovom porodicom, pa su se mlade djevojke udavale da bi makar na kratko vrijeme bile dio Poslanikove porodice.

## Također pogledajte 
* Šiitski islam

Kategorija:Ashabi
Kategorija:Rođeni 625.
Kategorija:Umrli 670.
Kategorija:Biografije, Medina
Vesna Denčić

**Vesna Denčić** (30. novembar 1963 - 17. decembar 2020), bila je srbijanska spisateljica.

## Biografija 
Rođena je 30. novembra 1963. u Beogradu gdje je diplomirala novinarstvo na Fakultetu političkih nauka Univerziteta u Beogradu. Pisala je aforizme, poeziju, haiku, prozu, književne prikaze, recenzije, komentare.

Umrla je 17. decembra 2020. u Beogradu.

## Djela 
* U društvu se ne šapuće, Paun - Požega (1987), aforizmi
* Svet ne može propasti bez nas, Rad - Beograd (1996), aforizmi
* Put do pakla, Pozitiv - Beograd (2001), aforizmi
* INverzije, Alma - Beograd (2003), kratke priče
* Horizonti (dvojezično), Beofeniks - Beograd (2006), kratka proza
* Inverzije, Alma - Beograd (2007), kratke priče (sažeto izdanje) 
* Stradanje u ciklusima, Beofeniks - Beograd (2007), aforizmi 
* Plavi pogled, Bogojevićeva izdanja - Valjevo (2008), haiku 
* Podijum / Podium, Alma - Beograd (2008), poezija (dvojezično)

### Priredila 
* Iz dnevnika budućeg ludaka, Radeta Petkovića, Alma - Beograd (2003), izbor iz zaostavštine
* Stradija Danas, (koautor Vladimir Jovićević Jov)Jov - Beograd (2003), panorama - aforizmi i eseji
* Satirične priče 2003, (koautor Đorđe Otašević) Alma - Beograd (2004), panorama - kratke priče

### Multimedija 
* CD Smeh do bola - Beograd (2003), kompilacija
* CD Smeh do bola 2 - Beograd (2005), kompilacija

## Nagrade 
Više puta nagrađivana, od kojih su značajnije nagrade Radoje Domanović (2000), Satira fest (2003), Godišnje priznanje "Nosorog I reda" (2003), Đorđe Fišer (2004), Dragiša Kašiković (2005), Specijalna povelja za kratku priču časopisa AKT (2005), Specijalna povelja za poeziju "Leopolda Stafa" (Poljska) (2005), Žikišon (2005), Milivoje Ilić (2006), Zlatna značka Kulturno-prosvetne zajednice Srbije (2007), III nagrada za najkraću priču časopisa AKT (2007), Nominovana za nagradu Poet of the Year 2007. (USA, Nevada), Nagrada za haiku (Bugarska) (2007).

## Ostalo 
Zastupljena u više od 40 antologija i zbornika kratkih priča, aforizama i pesama; prevođena na poljski, njemački, ruski, bugarski, engleski, francuski i dr.. Saradnik mnogih časopisa i novina. Član Udruženja književnika Srbije. Saradnik na izradi Rečnika novih i nezabeleženih reči. Osnivač, glavni i odgovorni urednik Prvog elektronskog časopisa za satiru ETNA http://www.etna.dencic.com. Pet godina bila urednik u izdavačkoj kući "Alma".

## Reference 
## Vanjski linkovi 
* www.vesna.dencic.com

Kategorija:Srbijanski pisci
Kategorija:Rođeni 1963.
Kategorija:Biografije, Beograd
Kategorija:Dobitnici Nagrade "Radoje Domanović"
Kategorija:Umrli 2020.
Harun er-Rašid

mini|desno|Harun er-Rašid
**Harun er-Rašid** (27. mart 765–809 / 147–194. h. g) bio je peti abasidski halifa. Prijestolnica mu je bila u Bagdadu. Hilafet je dostigao svoj vrhunac za njegove vladavine, a počeo je slabiti nakon krize koju je obilježio pad Bermekija, perzijske porodice koja je godinama snabdijevala Abaside sposobnim ministrima. 

Er-Rašid je imao uspostavljene diplomatske odnose s Karlom Velikim i kineskim carem. Njegov raskošni dvor dovodi se u vezu s poznatim pričama iz *Hiljadu i jedne noći*. Osnovao je legendarnu Kuću mudrosti u Bagdadu. Tokom Er-Rašidove vladavine Bagdad je postao svjetski centar znanja, kulture i trgovine. Budući da je intelektualno, vojno i politički bio snalažljiva osoba, njegov život bio je predmet mnogih priča. Neke od njih su istinite, ali je većina njih izmišljena.

## Vanjski linkovi 
*islamsci.mcgill.ca: Hārūn al‐Rashīd
*islamonline.net: Haroon Rashid – The Golden Age of the Abbasid state (on the anniversary of his succession: 14 Rabī‘ al-Awwal 170 AH) 

Kategorija:Halife
Zejneb bint Muhammed

::*Za kraljicu, pogledajte Zejneb Tari.*

**Zejneb bint Muhammed** bila je kćerka poslanika Muhammeda iz braka s Hatidžom i njegova najstarija kćerka. Njen muž Ebul-As nije prihvatio učenja islama. Ona ga je ostavila i pridružila se svom ocu u Medini. Ebul-As je zarobljen u Bici na Bedru, a otkupila ga je upravo Zejneb. Vratio se u Mekku, ali je bio ponovo zarobljen. Zejneb ga je ponovo oslobodila, pa je konačno prihvatio islam. S njim je imala dvoje djece: sina Alija i kćerku Umamu.

## Također pogledajte 
* Fatima bint Muhammed
* Rukajja bint Muhammed
* Um Kulsum bint Muhamed
* Ashabi

## Reference 
Kategorija:Muslimanke
Kategorija:Rođeni 599.
Kategorija:Umrli 629.
Kategorija:Muhammedova djeca
Kategorija:Biografije, Meka
Um Kulsum bint Muhammed

**Um Kulsum bint Muhammed** je bila kćerka posljednjeg islamskog Poslanika Muhammeda, iz njegovog braka sa Hatidžom bint Huvejlid. Bila je udata za Ebu Lehebovog sina Utejbe ibn Leheb a nakon njega i za trećeg Pravednog halifu Osmana ibn Affana. 624. udala se za Osmana ibn Affana. Preminula je 10. decembra 630. godine (9. hidžretske godine) u Medini.

## Također pogledajte 
* Fatima bint Muhammed
* Zejneb bint Muhammed
* Rukajja bint Muhammed
* Ashabi

## Reference 
Kategorija:Muslimanke
Kategorija:Rođeni 604.
Kategorija:Umrli 630.
Kategorija:Muhammedova djeca
Kategorija:Biografije, Meka
Muavija ibn Ebu-Sufjan

mini|desno|250px|

'''Mu'avija ibn Ebu-Sufjan''' (umro 680), jedan od sinova Ebu Sufjana, vođe mekkanske opozicije Poslaniku Muhamedu, postao je šesti halifa i osnivač Emevijske dinastije, nakon što je prisilio Hasana, sina Alijevog, na abdikaciju (da se odrekne hilafeta). Kada je postao halifa, Mu'avija je primorao potomke ashaba da prihvate njegovog sina Jezida kao nasljednika hilafeta, čineći tako ovu izbornu funkciju de facto nasljednom.

Halifa Omer, kada bi sretao Muaviju, običavao je reći: "ovo je arapski Cezar". Mu'avija je bio Osmanov rođak, i svetio se za ubistvo (u to vrijeme bio je namjesnik u Siriji), što je praktično predstavljalo početak preotimanja hilafeta od Alije, koji niti je mogao postići koncenzus s njim niti preduzeti odlučnu akciju kako bi zadržao političku moć. Alijin je sin Hasan nakon Alijine smrti bez borbe prepustio vlast Mu'aviji.

Kategorija:Halife
Sudnji dan (islam)

**Jevmul-din** (ar.يوم الدين‎) (doslovno **Dan vjere** ili **Sudnji dan**), naziva se još i **Jevmul-kijame** (ar. يوم القيامة‎) (**Dan proživljenja**) i **Es-Saa** (Sat).

Slijed događaja u kojem će nastupiti uništenje svega što postoji i usmrćenje svih živih bića nakon čega slijedi ponovno proživljenje, a zatim suđenje ljudima i džinima za djela koja su činili u životu. Ništa neće biti izostavljeno, ni jedan atom dobra ili zla. Allah će svakom čovjeku pojedinačno apsolutno pravedno suditi. Oni koji su činili dobra djela ući će u džennet, a oni koji budu činili zlo bit će kažnjeni džehennemom.

Kur'an na mnogo mjesta govori o Sudnjem danu pa kaže da će tog dana doći do velikog zemljotresa, da će se čovjek čuditi govoreći "šta joj je", brda će se rastaviti i razliti kao rastopljen med, Sunce će stati, a potamnjeli Mjesec spojit će se s njim, zvijezde će pasti izgubivši svoj sjaj, brda će se razbiti u čestice, grobovi će se otvoriti, truba (rog) odjeknut će i svaka duša doći će pred Stvoritelja, nevjernici će biti modri, izudarani, slijepi, a vjernici sretni i radosni. Zatim će se truba opet začuti i svi će stajati pred svojim Gospodarom i dobiti knjigu svojih djela.

 "*I vidjet ćeš sve narode kako na koljenima kleče; svaki narod biće prozvan prema svojoj Knjizi: "Danas ćete biti nagrađeni ili kažnjeni prema tome kako ste postupali!*" (Kur'an, 45:28)

Kategorija:Eshatologija
Kategorija:Islam
Umberto Eco

**Umberto Eco** (5. januar 1932 – 19. februar 2016) italijanski je romanopisac, esejist, filozof i lingvist. Bio je redovni profesor semiotike na Univerzitetu u Bologni. 
Bio je stručnjak za estetiku i etiku srednjeg vijeka, a njegov književni opus je sezao od knjiga za djecu, književnih kritika, eseja o srednjovjekovnoj estetici, antropologiji, do eseja i romana.
Svoje sveobuhvatno znanje o srednjem vijeku Eko je iskoristio u romanu Ime ruže, objavljenom 1980. godine, po kojem je kasnije snimljen i film Ime ruže, a koji je njegovo ime proslavio u široj javnosti. Autor je i djela Fukoovo klatno (ital. Il pendolo di Foucault, 1988.), Ostrvo dana pređašnjeg (L'isola del giorno prima, 1994.).
Njegovo najpoznatije djelo o srednjem vijeku je *Umjetnost i lijepo u estetici srednjeg vijeka*.
Umberto Eko je bio počasni doktor više od trideset univerziteta širom svijeta i nosilac brojnih odlikovanja. 

Putovao je širom svijeta držeći predavanja na akademskim konferencijama, te prilikom prodaje njegovih knjiga i zabavama na kojima su prisustvovale slavne ličnosti. Bio je u stanju da drži predavanja na 5 jezika kao i na latinskom i klasičnom grčkom.

## Bibliografija 
### Romani 
**Praško groblje* (*Il cimitero di Praga*, 2010)
**Ime ruže* (*Il nome della rosa*, 1980)
**Foucaultovo klatno* (*Il pendolo di Foucault*, 1988)
**Otok prethodnog dana* (''L'isola del giorno prima*, 1994)
**Baudolino* (*Baudolino*, 2000)
**Tajanstveni plamen kraljice Loane* (*La misteriosa fiamma della regina Loana*, 2004)

### Esejistika 
* *Estetički problem u Tome Akvinskoga* (*Il problema estetico in San Tommaso*, 1. izd. 1956)
* *Napomene uz 'Ime ruže' * (*Postille al 'Nome della rosa' *, 1983) 
* *Kako putovati s lososom i drugi korisni savjeti* (Izbor iz: *Il secondo diario minimo*, 1992) 
* *U potrazi za savršenim jezikom* (*La ricerca della lingua perfetta*, 1993) 
* *Šest šetnji pripovjednim šumama* (*Six Walks in the Fictional Woods*, 1994)
* *Između laži i ironije* (*Tra menzogna e ironia*, 1998) 
* *Otprilike isto* (*Dire quasi la stessa cosa'', 2003)

## Nagrade 
* Austrijska državna nagrada za evropsku književnost (2001)

## Reference 
## Vanjski linkovi 
Kategorija:Rođeni 1932.
Kategorija:Umrli 2016.
Kategorija:Biografije, Alessandria
Kategorija:Italijanski pisci
Kategorija:Italijanski filozofi
Kategorija:Dobitnici Austrijske državne nagrade za evropsku književnost
Mahmud-paša Maglajlija

**Mahmud-paša Maglajlija**, porijeklom je iz Maglaja. Bio je carski zet i vezir. 1670. godine bio je Budimski begler-beg, da bi u decembru 1670. godine bio imenovan za Bosanskog namjesnika. Na tom položaju je bio do aprila 1671. godine, kada je smijenjen, a na njegovo mjesto je došao Husein-paša Džanpoladzade. Za njegova vremena nije bilo nikakvih važnijih događaja. Dok je bio veliki vezir Fazil Ahmed-paša Ćuprilić (1661-1676), Mahmud-paša je bio dugo vrijeme vezir u Visokoj Porti. Poginuo je kao branitelj tvrđave Kamenice u Poljskoj 1684. godine, koju su tada opsjedali Poljaci.

## Reference 
*Biščević Vedad, "Bosanski namjesnici Osmanskog doba (1463-1878)" Sarajevo, 2006.

Kategorija:Bosna i Hercegovina u Osmanskom Carstvu
Kategorija:Paše
Husein-paša Đambulah

**Husein-paša Đambulah** je bio mirahor (general vitezova), pa mu je data titula vezira i postavljen je u aprilu 1671. godine, za namjesnika u Bosni. Za njegova vremena nije bilo nikakvih važnijih događaja. Slijedeće godine u maju, smijenjen je sa položaja, a naslijedio ga je Arnaut Kodža Ibrahim-paša.

## Reference 
*Hadžihuseinović Salih Sidki Muvekit, "Povijest Bosne - I Knjiga" Sarajevo, 1999.
## Vanjski linkovi 
* https://web.archive.org/web/20111203204603/http://www.rodoslov.ba/pages/view_zanimljivosti/54

Kategorija:Bosna i Hercegovina u Osmanskom Carstvu
Kategorija:Paše
Arnaut Kodža Ibrahim-paša

**Arnaut Kodža Ibrahim-paša** je bio namjesnik Bosne dva puta. Porijeklom je iz Albanije. Ibrahim-paša je bio smijenjen s položaja Budimskog valije u maju 1672. godine i postavljen je na dužnost u Bosanski vilajet. Te godine, Osmanska država je vodila rat protiv Poljske, pa kad su osmanlije osvojili tvrđavu Kamenica, sultan je nagradio vezire i sve emire, ali je istovremeno na nekim visokim položajima proveo izmjene. Tada je Bosanski valija Ibrahim-paša određen za valiju Damaska, a za bosanskog valiju postavljen je Kemankeš Sulejman-paša. Poslije nekoliko godina, Ibrahim-paša je ponovo bio kratko vrijeme namjesnik Bosne 1678. godine, ali tada je opet smijenjen. Dok je bio valija Budima, pogubljen je u tvrđavi Janik u Mađarskoj.

## Reference 
*Biščević Vedad, "Bosanski namjesnici Osmanskog doba (1463-1878)" Sarajevo, 2006.

Kategorija:Bosna i Hercegovina u Osmanskom Carstvu
Kategorija:Paše
Talha ibn Ubejdullah

**Talha ibn Ubejdullah** (umro 656) bio je ashab, jedan od "desetorice obradovanih" kojima je Muhammed rekao da im je sigurno mjesto u Džennetu. Poslanik mu je nakon Bitke na Uhudu dao nadimak "Živi šehid" jer je zadobio 79 rana i preživio. Učestvovao je u pobuni protiv Alije ibn Ebu Taliba, četvrtog halife, i ubijen je u Bitci kod deve.

## Također pogledajte 
* Ashabi

Kategorija:Ashabi
Kategorija:Desetorica ashaba kojima je obećan Džennet
Laurazija

desno|mini|Laurazija
**Laurazija** je bila superkontinent koji se odlomio od pangejskog superkontinenta u kasnom mezozoiku. Uključivala je većinu kopnenih masa koje čine današnje kontinente sjeverne hemisfere. 

Prije oko 200 miliona godina Laurazija se podijelila na kontinente po kojima je nazvana: **Laur**entiju (sada Sjeverna Amerika) i Evro**aziju** (bez Indije i Arabije). Nastali južni superkontinent nazvan je Gondvana.

## Također pogledajte 
* Alfred Wegener
* Pomicanje kontinenata
* Tektonika ploča

## Reference 
## Vanjski linkovi 
Kategorija:Superkontinenti
Carl Justi

mini|desno|200px|Carl Justi
**Carl Justi** (Marburg, 2. august 1832. - Bonn, 9. decembar 1912.), njemački filozof i historičar umjetnosti

Bio je profesor u Marburgu i Bonnu. Napisao je niz biografija, od kojih su najvažnije:

* "Valesquez i njegovo doba" 
* "Murillo" 
* "Micheangelo" 
* "Winckelmann, njegov život, njegova djela i njegovi savremenici" 
## Vanjski linkovi 
* Carl Justi bei arthistoricum.net  - Digitalisierte Werke im Themenportal "Geschichte der Kunstgeschichte"
* Nachlass Carl Justis in der Universitäts- und Landesbibliothek Bonn

Kategorija:Biografije, Marburg
Kategorija:Njemački historičari umjetnosti
Kategorija:Njemački filozofi
Al Jazeera

**Al Jazeera** je katarska televizija sa sjedištem u Dohi. Na arapskom znači *poluostrvo* Započela je rad u novembru 1996. godine. Smatra se najvećom arapskom televizijskom kućom i najvećom protutežom američkom CNN-u. Ima više razdijeljenih kanala sa različitom tematikom, ali je izvorni program namjenjen vijestima. Programi se emitiraju neprekidno preko satelita ARABSAT. Aljazeera ima preko 1000 novinara širom svijeta. Generalni direktor Al Jazeere od početka je od njenog osnivanja Hamad bin Thamer al-Thani, dotadašnji zamjenik katarskog ministra informisanja.

## Teme 
* Politika
* Ekonomija
* Islam
* Ekologija
* Nauka

## Kanali 
* Al Jazeera
* Al Jazeera Sports
** Al Jazeera Sports +1
** Al Jazeera Sports +2
** Al Jazeera Sports +3
** Al Jazeera Sports +4
** Al Jazeera Sports +5
** Al Jazeera Sports +6
** Al Jazeera Sports +7
** Al Jazeera Sports +8
** Al Jazeera Sports HD
* Al Jazeera Mubasher	
* Al Jazeera Children's Channel
* Al Jazeera English
* Al Jazeera Documentary Channel
* Al Jazeera Balkans

## Reference 
## Vanjski linkovi 
* Aljazeera 
* Aljazeera 
* Aljazeera 


Kategorija:Katarske TV-stanice
Kategorija:TV-stanice osnovane 1996.
Space Shuttle

mini|lijevo| *Columbia*|236x236piksel**Space Shuttle** jeste bio djelimično ponovno upotrebljivi svemirski orbitalni sistem niskih orbita kojim je upravljala od 1981. do 2011. američka Nacionalna uprava za vazduhoplovstvo i svemir (NASA) kao dio programa svemirskog šatla. Službeni naziv programa bio je *Svemirski transportni sistem (STS)*, uzet iz plana iz 1969. za sistem svemirskog broda za višekratnu upotrebu od kojeg je to bila jedina stavka koja se finansirala za razvoj. Prvi od četiri orbitalna testna leta dogodio se 1981. godine, što je dovelo do operativnih letova početkom 1982. godine. Pored prototipa čiji je završetak otkazan, izgrađeno je i korišteno pet kompletnih Shuttle sistema na ukupno 135 misija od 1981. do 2011., lansiranih iz svemirskog centra Kennedy (KSC) na Floridi. Operativne misije lansirale su brojne satelite, međuplanetarne sonde i svemirski teleskop Hubble (HST); provodile naučne eksperimente u orbiti; učestvovale u izgradnji i servisiranju Međunarodne svemirske stanice. Ukupno vrijeme misije Shuttle flote bilo je 1322 dana, 19 sati, 21 minuta i 23 sekunde.

[desno|mini| [Space shuttle "Columbia"|*Columbia* u toku ugradnje svojih obložnih keramičkih pločica|243x243piksel]]* desno|mini| Posljednja dobrodošlica kući orbitera *Atlantis'', 2011
lijevo|mini| STS je proveo brojne eksperimente u svemiru, poput ovog ionizacijskog eksperimenta|178x178piksel
desno|mini| Oznake programa svemirskog šatla|160x160piksel
## Reference 
## Vanjski linkovi 
Kategorija:Američki izumi